**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за здравство |
| Назив на предлогот на закон: | Предлог Закон за изменување и дополнување на Законот за заштита на правата на пациентите |
| Одговорно лице и контакт информации: | м-р Ангелина Бачановиќangelina.bacanovik@zdravstvo.gov.mkм-р Михајло Костовскиmihajlo.kostovski@zdravstvo.gov.mk |
| Вид на Извештај | [x] Нацрт [ ] Предлог |
| Обврската за подготовка на предлогот на закон произлегува од: | [x] Годишната програма за работа на Владата на Република Македонија[ ] НПАА[ ] Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. Поврзаност со Директивите на ЕУ
 | не |
| 1. Дали нацрт извештајот содржи информации согласно прописите кои се однесуваат на класифицираните информации
 | не |
| 1. Датум на објавување на нацрт Извештајот на ЕНЕР:
 | 06.03.2019 |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат  |  |

**1. Опис на состојбите во областа и дефинирање на проблемот**

* 1. *Опис на состојбите*

Со цел за уредување на правата на пациентите при користењето на здравствената заштита, начинот на остварување и заштита на тие права, како и поради други прашања во врска со правата и должностите на пациентите и здравствените установие донесен и е во сила Законот за заштита на правата на пациентите („Службен весник на Република Македонија“ бр.82/2008, 12/2009, 53/2011 и 150/2015). Законот во таа смисла ги содржи сите утврдени права на пациентите систематизирано во следните поднаслови:

 Право на пациентот на учество во одлучувањето, Право на информираност, Одбивање на прием на информација, Право на прифаќање и одбивање на определена медицинска интервенција, Заштита на пациент што не е способен да даде изјава, Заштита на правата на пациент над кој се врши научно истражување, Заштита на правата на пациент вклучен во медицинска настава, Зафати на човековиот геном, Пристап кон медицинското досие, Право на доверливост, Право на одржување на контакти, Право на самоволно напуштање на здравствена установа, Право на приватност, Должности на пациентите, Пациенти со ментална болест. Покрај тоа, законот содржи и одредби кои се однесуваат на должностите на здравствените установи, здравствените работници и соработници во однос на обезбедувањето на условите за остварување на наведените права на пациентите. Издвоено, законот се занимава и со унапредувањето и заштита на правата на пациентите преку формирање и работа на Комисии за унапредување на правата на пациентите во општината, заштита на правата на пациентите во областа на здравственото осигурување и упатува на користење на судска заштита за сторена повреда на правата на пациентите и со одредбите за надзор над примената на законот.

Во суштина, Законот за заштита на правата на пациентите ја содржи обврската на државата за утврдување и заштита на правата на пациентите, како што е наведено дека, „Пациентотги има правата пропишани со овој и ли со друг закон или со ратификуван меѓународен договор“ (член 5, став 1). Истиот член содржи и широка антидискриминаторска клаузула, одредба за почитување на личноста и достоинството на секој пациент и афирмација на правото на лична сигурност на пациентот завреме на престојот во здравствената установа.

 И покрај тоа што во однос на правото на Европската унија во однос на Законот за заштита на правата на пациентите не постојат правни акти за транспонирање, сепак во националните здравствени системи во Европа постои усогласена согласностза начелно дефинирање на општо прифатените активности и поими кои произлегуваат од меѓународни документи. Тие документи иако се без реална правна сила сепак можат да го изменат моделотнa институционалното однесување во државите преку промовирање на нормативни поими, перцепции и решенија со индиректен правен ефект.

Во такви услови, Европската мрежа на граѓански организации на потрошувачи и на пациенти ја имаат креирано и постојано ја надополнуваат „**Европската повелба за права на пациентите“** („EUROPEAN CHARTER OF PATIENTS’ RIGHTS“ BASIS DOCUMENT 2002) која не претставува правно обврзувачки документно како најсодржаен општо прифатлив инструмент за презентирање на правата на пациентите кој допринесува за квалитетот на здравствените услуги во различните национални здравствени системи во Европа.

Во таа смисла, поделбата и описот на секое право на пациентите во постојниот Закон за заштита на правата на пациентите се темели на оваа повелба усогласено со сродните законски прописи, додека нивните обврски, правата и обврските на здравствените работници и механизмите за заштита на правата се темелат на постојната национална законска регулатива.

 Република Македонија ја има потпишано Конвенцијата на Обединетите Нации за правата на лицата со попреченост на 30-ти март 2007 година, а факултативниот протокол го има потпишано на 29-ти јули 2009 година.

Законот за ратификација на Конвенцијата и Факултативниот протокол е донесен од страна на Собранието на Република Македонија на 5-ти декември 2011 година, а истите официјално се стапени во сила на 22-ри декември 2011 година („Службен весник на РМ, бр.172/2011 од 14.12.2011 година“).

Комитетот за правата на лицата со попреченост на Обединетите нации на својот415-ти и 416-ти состанок (CPRD/C/SR.415 и 416), одржан на 10-ти и 11-ти септември 2018 година во седиштето во Женева, го разгледа и го поздрави иницијалниот извештај на Република Македонија (CPRD/C/MKD/CO/1) и после обавениот консулативен дијалог со претставниците на невладините организации и државната делегација усвои повеќе заклучни согледувања на својот 426-ти состанок, одржан на 18-ти септември 2018 година. Во иницијалниот извештај, Комитетот помеѓу главните области за загриженост и препораки ја утврди и посебната загриженост дека попреченоста во Законот за заштита на правата на пациентите не е наведена како основ за дискриминација односно, не е прецизно наведена како основ за дискриминација на лицата со попреченост.

Согласно таквите заклучни согледувања од иницијалниот извештај за Република Македонија, Националното координативно тело за имплементација на Конвенцијата на ООН за правата на лицата со попреченостпри Владата на РМ, на предлог на Министерството за здравство го прифати предлогот за донесувањето на овој закон утврдено во содржината на програмата за работа на министерството и следствено преточено во Програмата за работа на Владата за 2019 година.

Со цел да се појаснат обврските на државите членки во поглед на недискриминацијата и еднаквоста како што се втемелени во член 5 од Конвенцијата за правата на лицата со попреченост, Комитет на ООН за правата на лицата со попреченост во својот Општ коментар (2018) за еднаквост и недискриминација (усвоен од Комитетот на неговата деветнаесетта седница од 14 февруари до 9 март 2018) наведува дека постои општа загриженост дека законите и политиките на државите членки сеуште на попреченостаи пристапуваат преку милосрдни и/или медицински модели, и покрај неспојливоста на овие модели со Конвенцијата. Со упорната употреба на такви парадигми не се признаваат лицата со попреченост како целосни субјекти на правото и како носители на права.

Покрај тоа, Комитетот забележува дека напорите на државите членки за надминување на бариерите засновани врз ставови за попреченоста се недоволни. Примерите вклучуваат истрајни и понижувачки стереотипи, стигматизација и предрасуди против лицата со попреченост како товар за општеството. Како одговор на ова, од особена важност е лицата со попреченост, преку нивните претставнички организации, да играат централна улога во одвивањето на правните и политичките реформи.

Според Комитетот,“ проширениот опфат на законите против дискриминација и на рамките за човекови права доведе до поширока заштита на правата на лицата со попреченост во многу држави членки. Сепак, законите и регулаторните рамки често остануваат несовршени и нецелосни или неефикасни или одразуваат несоодветно разбирање на моделот на попреченост заснован врз човековите права. Во многу национални закони и политики не постои признавање на повеќекратна и интерсекциска дискриминација или дискриминација по асоцијација; не се признава дека одбивањето на соодветно приспособување претставува дискриминација; и нема ефективни правни механизми за оспорување и обештетување. Таквите закони и политики често не се сметаат како дискриминација заснована врз попреченост, бидејќи се оправдуваат дека се однесуваат на заштита или грижа за лицата со попреченост или дека се во нивниот најдобар интерес.“

Во таа смисла, препораките на Комитетот имаат за цел да ја подобрат реализацијата на човекови права во земјата и да ја обезбедат обврската на земјата членка за подобрено почитување на одредбите од Конвенцијата за правата за лицата со попреченост. Примарната обврска за остварување на таква промена е таа на државата која е обврзана да ги почитува, штити и исполнува човековите права и особено правата на лицата со попреченост.

Исто така, во декември 2017 година Собранието на Република Македонија го усвои Законот за ратификација на Конвенцијата за спречување и борба против насилството врз жените, вклучувајќи го и домашното насилство. Инструментот за ратификација беше предаден на 23 март 2018 година, а Конвенцијата влезе во сила на први јули 2018 година.

На тој начин, Македонија се обврза да преземе законодавни и други мерки заради обезбедување на правна, институционална и организациска рамка за превенција на насилството врз жените, заштита на жртвите на насилство, како и казнување на сторителите на насилството. Конвенцијата е сеопфатна рамка со која се дефинира начинот на спроведување на Конвенцијата. Со ратификувањето на Конвенцијата таа станува дел од правниот поредок, па се наметнува потребата од усогласување на постојната правна и институционална рамка со одредбите на конвенцијата.

Владата усвои Акциски план за спроведување на Конвенцијата за спречување и борба против насилството врз жените и домашното насилство на Република Македонија 2018-2023 година

Акцискиот план предвидува регулирање на здравствените, социјалните и правните услуги за жртвите на родово-базирано насилство преку дополнување на постојните закони од областа на здравствената и социјалната заштита. Република Македонија има обврска да ги укине законските одредби што ги дискриминираат жените, заради што е планирано изменување и доплнување на Законот за заштита на правата на пациентите.

- *Причини за проблемите кои се предмет на разгледување*

Во законот не се посебно издвоени лицата со попреченост како категоријана пациенти за кои се однесува законот, а во генералната антидискриминаторска одредба од членот 5 од законот, попреченоста и родовиот идентитет не се спомнуваат како можен основ за дискриминација, како и не е предвидено учеството на претставниците на лицата со попреченост и жените жртви на насилство во Комисијата за унапредување на правата на пациентите во општината.

**2. Цели на предлог регулативата**

* да се обезбеди и промовира целосно остварување на човековите права и основни слободи на сите лица без било каква дискриминација врз основа на попреченоста и родов идентитет и пол. Забрана на дискриминација во обезбедувањето на правата на пациентите опишани во законот,
* Унапредување и заштита на правата на пациентите со нивно активно партиципирање во Комисиите за унапредување на правата на пациентите во општините во државата,

**3. Можни решенија (опции)**

3.1 *Опис на решението „не прави ништо“*

Очекувано е дека и понатаму ќе бидат присутни одредени проблеми во почитувањето на одредбите од Законотза заштита на правата на пациентите со елементи на дискриминаторско однесување, како во однос на недоволно прилагодените административните процедури при користење на правата, недоволната информираностза правата и обврските на сите инволвирани страни, така и други непредвидливи ситуации кои доведуваат до ограничување на пристапноста и достапноста на здравствените услуги и правата на нивна посебна заштита од корпусот на правата на пациентите.

*3.2 Опис на можните решенија (опции) за решавање на проблемот*:

* почитивање на човековите права и достоинство на пациентите без било каков облик на дискриминација;
* вклучување на сите можни облици на дискриминација со цел заштита од појава на секаков облик на дискриминација при користење на здравствени услуги,
* еднаквост во остварување на правата и обврските на пациентите,
* вклучување на преставници на здруженијата на лицата со попреченост и жените жртви на насилство во работата на Комисиите за унапредување на нивните права;
* обезбедување на здравствени услуги, засновани на начелата на еднаквост и недискриминација, кои што ќе обезбедат високо ниво на сигурност прикористењето на здравствените услуги и на жените жртви на насилство и лицата со попреченост.
1. **Проценка на влијанијата на регулативата**

 *Можни позитивни и негативни влијанија од секоја од опциите:*

* 1. *Економски влијанија*

*- / -*

* 1. *Фискални влијанија*

*- / -*

* 1. *Социјални влијанија*

Остварување на уставно загарантираното право за почитување на основните слободи и права на човекот и граѓанинот признати со меѓународното право и утврдено со Уставот како едно од темелните вредности на уставниот поредок на РМ (чл.8 од Уставот на РМ).

* 1. *Влијанија врз животната средина*

**- / -**

4.5 *Административни влијанија и трошоци –*

 - / -

а) трошоци за спроведување

 - / -

б)трошоци за почитување на регулативата

 - / -

**5. Консултации**

5.1 Засегнати страни и начин на вклучување

Формирана е работна група за подготовка на предлог Законот со претставници од Министерството за здравство и претставници од здруженија кои се занимаваат со заштита на правата на лицата со попреченост, работни средби, консултации, писмени коментари.

5.2 **Преглед на добиените и вградените мислења**

5.3 **Мислењата кои не биле земени предвид и зошто /**

**6. Заклучоци и препорачано решение**

6.1 *Споредбен преглед на позитивните и негативните влијанија на можните решенија (опции)*

Евидентно е дека во Република Македонија постои Закон за заштита на правата на пациентите со одредби со кои се предвидуваат повеќе облици на заштита на пациентите но, исто така државата има преземено и низа мерки за примена на одредбите од Конвенција на Советот на Европа за спречување и борба против насилството врз жените и домашното насилство и Конвенцијата за лицата со попреченост. Во таа смисла, одредбите за заштита од дискриминација предвидени во Законот за заштита на правата на пациентите ќе ја зајакне посебната заштита на жени жртви на насилство и домашно насилство и пациенти лицата со попреченост при добивање здравствена услуга, и во сегментот за унапредување на правата.

6.2 *Ризици во спроведувањето и примената на секое од можните решенија (опции).*

Законот за изменување и дополнување на Законот за заштита на правата на пациентите и целите кои треба да се постигнат со неговата имплементација бараат зајакнат административен капацитет и сензибилизирани здравствени работници и соработници кои треба да одговорат на обврските кои ќе произлезат од законот во смисла на почитување и следење на превземената обврска за заштита од дискриминација и унапредување и заштита на правата на пациентите жени жртви на насилство и домашно насилство и пациентите кои имаат попреченост.

6.3 ***Препорачано решение со образложение***

 Со предложеното решение се воспоставува ефективна законска рамка за заштита од појава на сите форми на дискриминација во укажувањето на здравствената заштита на пациентите, вклучително на пациенти -жени жртви на насилство и домашно насилство и пациенти -лица со попреченост и нивно вклучување во процесите за унапредување на правата.

Предложените решенија треба да ја достигнат крајната цел а тоа е унапредување и заштита на правата на пациентите од дискриминација со одредби во кои се промовира односно, зајакнува хуманиот карактер во постапување со пациентите кои имаат попреченост, како обврска која Република Македонија ја има превземено со ратификување на Конвенција на Советот на Европа за спречување и борба против насилството врз жените и домашното насилство и Конвенцијата за лицата со пореченост.

**7. Спроведување на препорачаното решение**

7.1 *Потреба од менување на закони и подзаконска регулатива во областа или други сродни области:*

- нема

7.2 *Потребни подзаконски акти и рок за нивно донесување*

нема

7.3 *Органи на државната управа, државни органи и други органи надлежни за спроведување:*

Надлежни за спроведување се Министерство за здравство и Државен санитарен и здравствен инспекторат.

7.4 *Активности за обезбедување на ефикасно спроведување на предлогот на закон*

Запознавање на здравствените работници со на одредбите од законот за да се обезбеди унифициран приод во здравствените установи во однос на постапката за заштита од дискриминација на жените и лицата со попреченост при добивањето на здравствената заштита во здравствените установи.

**8. Следење и евалуација**

* 1. *Начин на следење на спроведувањето*

Следењето на спроведувањето на решенијата содржани во Законотќе се врши преку редовен, а по потреба и вонреден инспекциски надзор над спроведувањето на одредбите од Законот, како и врз основа на извештаите за работа на Комисиите за унапредување на правата на пациентите

8.2 *Евалуација на ефектите од предлогот на закон и рокови*

Евалуацијатана ефектите од спроведувањето на решенијата содржани во Законот ќе се врши врз основа на годишните извештаи за извршените инспекциски надзори извршени од Државниот санитарен и здравствен инспекторат и годишните извештаите за работа на Комисиите за унапредување на правата на пациентите, на почетокот на секоја година (февруари) за претходната година.

# Изјава од државниот секретар

**Нацрт-извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**датум: \_\_\_\_\_\_\_\_\_\_\_\_\_ .............................................**

 **потпис на државниот секретар**